1994

Die jaar 1994 was 'n gewone jaar wat volgens die Gregoriaanse kalender op 'n Saterdag begin het. Dit was die 94ste jaar van die 20ste eeu n.C. Soos ander gewone jare het die jaar 12 maande, 52 weke en 365 dae gehad.

duimnael|200px|Die nuwe vlag van Suid-Afrika.
duimnael|200px|Die eerste swart president van Suid-Afrika, Nelson Mandela.

 Gebeure 
 Januarie  – Corsair Gaming, 'n Amerikaanse rekenaar randapparatuur en hardeware maatskappy gestig.
 1 Januarie – Die NAFTA word gestig deur Kanada, Meksiko en die Verenigde State van Amerika.
 3 Januarie – ’n Toepolef Tu-154 straalvliegtuig van Baikal Lugredery, stort neer kort nadat dit opstyg vanaf Irkoetsk, in Rusland, en 125 mense, insluitende een op die grond, sterf.
 17 Januarie – Die Northridge-aardbewing skud die Amerikaanse stad Los Angeles, Kalifornië op Martin-Luther-King-dag.
 12-27 Februarie – Die 17de Olimpiese Winterspele word in Lillehammer, Noorweë, aangebied.
 22 Februarie – Die Merriespruit-slikdamramp vind plaas te Virginia.
 1 Maart – Walvisbaai word amptelik aan Namibië oorhandig deur Suid-Afrika.
 4 Maart – Die Vryheidsfront Plus, 'n Suid-Afrikaanse politieke party, word gestig.
 10–19 Maart – Die sesde Paralimpiese Winterspele word in Lillehammer, Noorweë, aangebied.
 15 Maart – Suid-Afrika se nuwe nasionale vlag word onthul.
 27 Maart – Die Eurofighter Typhoon vegvliegtuig onderneem sy nooiensvlug in Europa.
 28 Maart – Die "Shell House"-slagting tussen lede van die Inkatha-Vryheidsparty en die African National Congress vind in Johannesburg plaas.
 6 April – Die Rwandese volksmoord begin toe die vliegtuig waarin die president van Rwanda, Juvénal Habyarimana, en die president van Burundi, Cyprien Ntaryamira, deur ekstremiste met vuurpyle afgeskiet word.
 11–24 April – Die 2de Vrouerugbywêreldbeker word in Skotland aangebied en deur Engeland gewen.
 15 April – Die Marrakesj-verdrag word geteken om die Wêreldhandelsorganisasie te vorm.
 18 April – Brian Lara teken 375 lopies aan in 'n beurt in 'n kriekettoetswedstryd, en verbeter so Garfield Sobers se vorige rekord van 365.
 27 April tot 29 April – Suid-Afrika se eerste demokratiese verkiesing word gehou.
 6 Mei – Elizabeth II van die Verenigde Koninkryk en Franse President François Mitterrand open die Kanaaltonnel.
 10 Mei – Nelson Mandela word as Suid-Afrika se eerste swart President ingehuldig.
 1 Junie – Die Republiek van Suid-Afrika word hertoegelaat tot die Britse Statebond.
 17 Junie – O.J. Simpson, voetbalheld, gearresteer vir die moord op sy vrou.
 17 Junie-17 Julie – Die 15de FIFA Sokker-Wêreldbekertoernooi word in die Verenigde State van Amerika gespeel, wat deur Brasilië gewen word.
 22 Julie –  'n Staatsgreep vind in die Gambië plaas. Die 29-jarige Yahya Jammeh word die nuwe president.
 18–28 Augustus – Die Statebondspele word in Victoria, Kanada aangebied.
 20 Augustus – Vuyani Bungu, 'n Suid-Afrikaanse juniorveergewigbokser, behaal 'n onverwagse oorwinning oor die Amerikaner Kennedy McKinney om die titel van IBF-kampioen te verower.
 28 September – Die MS Estonia, 'n veerboot wat tussen Tallinn, Estland en Stockholm, Swede pendeldienste verskaf, sink. 852 mense verdrink of vries dood in die koue water in een van die ergste seeongelukke in die Oossee.
 1 Oktober – Palau word van die Verenigde State van Amerika onafhanklik.

 Geboortes 
 14 Januarie – Dricus du Plessis Suid-Afrikaanse professionele gemengde gevegskunstenaar
 25 Januarie – Chloe Tryon, Suid-Afrikaanse vrouekrieketspeler
 1 Februarie – Harry Styles, Engelse sanger-liedjieskrywer.
 10 Februarie – Justin Basson, Suid-Afrikaanse rugbyspeler (slot).
 14 Februarie – Heidi Pitout, Afrikaanse sanger en liedjieskrywer.
 23 Februarie – Dakota Fanning, Amerikaanse aktrise.
 24 Februarie – Kang Seul-gi, Koreaanse popsangeres.
 28 Februarie – Jake Bugg, Engelse sanger en liedjieskrywer.
 1 Maart – Justin Bieber, Kanadese sanger.
 10 Maart – Bad Bunny, Puerto Ricaanse kletsrymer, sanger, platevervaardiger en professionele stoeier
 11 Maart – Handré Pollard, Suid-Afrikaanse rugbyspeler en Springboklosskakel.
 9 April – Joey Pollari, Amerikaanse akteur.
 18 April – Moisés Arias, Amerikaanse akteur.
 26 April – Daniil Kvyat, Russiese Formule Eenrenjaer.
 7 Mei – Jean-Luc du Plessis, Suid-Afrikaanse rugbyspeler (losskakel).
 16 Mei – Miles Heizer, Amerikaanse akteur.
 24 Mei – Cayden Boyd, Amerikaanse akteur.
 22 Junie – Marnus Labuschagne, Suid-Afrikaansgebore Australiese krieketspeler.
 28 Junie – Anish Giri, Russies-Nederlandse skaakgrootmeester.
 19 Augustus – Tamaryn Green, Suid-Afrikaanse model en skoonheidskoningin, Mej Suid-Afrika 2018.
 1 September – Carlos Sainz jr., Spaanse Formule Eenberoepsrenjaer.
 16 September – Aleksandar Mitrović, Serwiese sokkerspeler.
 25 September – Jansen Panettiere, Amerikaanse akteur († 2023)
 29 September – Nicholas Galitzine, Engelse akteur.
 18 Oktober – Pascal Wehrlein, Duitse Formule Eenberoepsrenjaer.
 17 Desember – Nat Wolff, Amerikaanse akteur en komponis.

 Sterftes 
 1 Januarie – Cesar Romero, Kubaans-Amerikaanse akteur en komediant (* 1907).
 2 Februarie – Marija Gimbutas, Litaus-Amerikaanse argeoloog (* 1921).
 19 Februarie – Francois Krige, Suid-Afrikaanse kunstenaar. Broer van die skrywer Uys Krige (* 1913).
 24 Februarie – Dinah Shore, Amerikaanse sangeres (* 1916).
 26 Februarie – Avery Fisher, Amerikaanse uitvinder, ondernemer, musiekgeesdriftige en filantroop (* 1906).
 6 Maart – Koos Prinsloo, Afrikaanse joernalis en skrywer van postmodernistiese kortverhale (* 1957).
 9 Maart – Charles Bukowski, Duits-Amerikaanse digter, romanskrywer en kortverhaalskrywer (* 1920).
 5 April – Kurt Cobain, Amerikaanse musikant (* 1967).
 2 April – Betty Furness, Amerikaanse aktrise en skrywer (* 1916).
 7 April – Golo Mann, Duitse geskiedkundige, publisis en skrywer (* 1909).
 22 April – Richard Nixon, Amerikaanse politikus en staatsman; 37ste President van die Verenigde State (* 1913).
 1 Mei – Ayrton Senna, Brasiliaanse renjaer (* 1960).
 12 Mei – Erik Erikson, Duits-Amerikaanse ontwikkelingsielkundige (* 1902).
 19 Mei – Jacqueline Kennedy Onassis, 'n Amerikaanse boekredakteur, sosiale vlinder asook die Eerste Dame van die Verenigde State van Amerika, (* 1929).
 29 Mei – Erich Honecker, Oos-Duitse politikus (* 1912)
 8 Julie – Cora Marie, Suid-Afrikaanse country-sangeres (* 1953).
 8 Julie – Kim Il Sung, politikus van Noord-Korea (* 1912).
 8 Julie – Dick Sargent, Amerikaanse akteur (* 1930).
 11 Julie – Shannon Wilsey (Savannah), Amerikaanse aktrise, pornoster (* 1970).
 23 Julie – Lennox Sebe, Ciskei president (* 1926).
 29 Julie – Dorothy Crowfoot Hodgkin, 'n Britse grondlegger van proteïen kristallografie (* 1910).
 19 Augustus – Linus Pauling, Amerikaanse chemikus, biochemikus, chemiese ingenieur en Nobelpryswenner (* 1901)
 12 September – Tom Ewell, Amerikaanse akteur (* 1909).
 17 September – Karl Popper, Oostenryks-Britse filosoof (* 1902).
 20 Oktober – Burt Lancaster, Amerikaanse akteur (* 1913).
 23 Oktober – Cornelis Pama, Suid-Afrikaanse heraldikus en genealoog (* 1916).
 5 November – Johan Heyns, invloedryke Afrikaner Calvinistiese teoloog en moderator, algemene sinode van die NG Kerk (* 1928).
 28 November – Jeffrey Dahmer, massamoordenaar (* 1960).
 8 Desember – Antônio Carlos Jobim, Brasiliaanse liedjieskrywer, komponis en sanger (* 1927).
 10 Desember – G.S. Nienaber, Afrikaanse taalkundige (* 1903).
 12 Desember – Stuart Roosa, Amerikaanse lugvaartingenieur en ruimtevaarder (* 1933).


Kategorie:20ste eeu